تورکیه جمهوریتی تشقی ایش لر وزیری مولود چاووش اوغلی, اوروپا پارلمانیده تورک بیراغی نی ییرتگن عرقچی یونان وکیل لوانیس لگوس گه عکس العمل کورستدی.
چاووش اوغلی موضوع بیلن علاقه لی تویتر آرقه لی بیرگن بیرگن بیاناتیده, "شانلی بیراغی میز گه ضرر بیرماقچی بولگن قوللر نی قنده ی قیلیب سیندیریب دینگیز گه تشله گن لیگی میز نی اینگ یخشی اوشبو عرقچی مییه لر بیله دی. اوروپا نینگ بوزغینچی و عرقچی باله لری اوز حد لری نی بیلسین.  اوروپا نینگ ایندی اسلام گه مخالفت و عرقچی لیک نی توخته تیشی کیره ک.  بیراغی میز هر ییرده شرف بیلن اوز موجودیتی نی دوام ایتتیره دی.  اوروپا پارلمانی نینگ هم اوشبو مسخره کیشی حقیده کیره کلی اقدام نی قیلیشی نی کوتماقده میز" دییه قید ایتدی.
عرقچی یونان لیک وکیل لوانیس لگوس, بلجیم پایتختی بروکسل ده بولیب اوتگن اوروپا پارلمانی عمومی کینگشی نینگ, "یونان ارال لری ده بشری وضعیت" عنوانی ده گی ییغیلیش ده تورک بیراغی نی ییرتگن ایدی.
یونان خلقی نینگ مهاجر لر نینگ هجومی گه دوچ کیلیب قالگن لیگی نی ادعا ایتگن لگوس, "بیر تامان ده هم تورکیه بار. خواهله گن لیگی نی قیله آله دی.  اولکه میز گه مهاجر لر کیلماقده.  منه بو تورک بیراغی.  بونینگ بیلن نیمه قیلیش ممکن.  ییرتیب تشله نه دی.  ایندی اوشبو وضعیت نی توخته تیش کیره ک" دییه قید ایتگن ایدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
